《卒岁感述 其二》
明代·杨思圣

冉冉冬日暮，积雪耀林端。负疴卧虚室，慨然念微官。

家贫禄复薄，妻孥常苦寒。况乏济时略，终当归林峦。

奈何日徵逐，索米老长安。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。